open-index/open-wikipedia-markdown huggingface dataset:
Zdroj (obchodná sieť)

**Zdroj, [[štátny podnik]]** alebo **Zdroj, národný podnik**, skrátene **Zdroj**, bol názov siete samoobslužných predajní na Slovensku. Išlo o ekvivalent českej siete Pramen.

## História
Základom podniku sa stalo 28 predajní firiem Julius Meinl, Lahôdky Lamplota a Jedlo Bratislava, nad ktorými štát v roku 1948 získal kontrolu. Neskôr sa k ním pridali všetky tradičné koloniály, zelovoce, mäsiarstva a zmiešané tovary súkromných vlastníkov. Jeho prvým riaditeľom sa stal František Sloboda a centrála sídlila v Bratislave.

Dňa 30. novembra 1957 Zdroj otvoril dve samoobslužné predajne v Bratislave. Prvá sa nachádzala na 
vtedajšiom Stalinovom námestí a druhá na Vajnorskej ulici číslo 15.

Po páde socialistického režimu sa sieť rozbila na niekoľko krajských častí, ktoré sa neskôr sprivatizovali. V 90. rokoch 20. storočia tieto časti fungovali buď samostatne, v rôznych alianciách, s vlastnými sieťami, ako napríklad Verex, Mavop, Prima Zdroj či Sama, alebo postupne zanikli.  

Väčšina reťazcov z 90. rokov sa  stala súčasťou siete CBA.

## Zdroje

* 
* 
* 

Kategória:Obchodné reťazce na Slovensku
Kategória:Maloobchodné podniky
Chyžky

**Chyžky** (zriedkavo tiež **Kýšky**; ) je vrch vo Veľkej Fatre. Leží nad obcou Liptovské Revúce, približne  východne od Turčianskych Teplíc.

## Poloha
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, na hranici okresov Ružomberok a Martin a zasahuje na katastrálne územie obce Liptovské Revúce a Necpaly. Najbližším sídlom sú východne ležiace Liptovské Revúce, juhovýchodne ležia Motyčky a Staré Hory a západne Necpaly a Blatnica. Vrch patrí do Národného parku Veľká Fatra.

## Opis
Chyžky sú súčasťou hlavného veľkofatranského hrebeňa medzi Ploskou () a Ostredkom (). V okolí výškovo málo výrazný vrch má na niektorých mapách uvedenú výšku aj  Severným smerom susedí mohutný Borišov (), východne Ploská a Brnovské (), južným smerom Ostré brdo () a Suchý vrch () a západným Biela skala (). Masív patrí do povodia rieky Váh; západné svahy hrebeňa odvodňuje Necpalský potok do rieky Turiec, voda z juhovýchodných odteká Lopušnou do rieky Revúca. Vrcholom prechádza Veľkofatranská magistrála a na južnom úbočí stoji salaš.

### Výhľady
Vrcholová časť je pokrytá nesúvislým, miestami riedkym lesom, ktorý umožňuje obmedzený rozhľad. Z vhodných lokalít bez vyššej vegetácie je možné pozorovať okolité veľkofatranské vrcholy, pri priaznivých podmienkach vidieť tiež Nízke Tatry, Veporské vrchy, Poľanu a Malú Fatru.

## Prístup
* po  červeno značenej magistrále:
** od juhozápadu z Krížnej cez Ostredok
** od severu z rázc. pri Chate pod Borišovom cez Ploskú 
* po  žltej turistickej značke:
** od východu z Liptovských Revúc cez blízke sedlo 
** od západu z rázc. Balcierovo v Necpalskej doline (prípoj na )

## Referencie

## Pozri aj
* Hôľna Fatra
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Vrchy v okrese Martin
Kategória:Liptovské Revúce
Kategória:Necpaly (okres Martin)
Fionnula Flanaganová

**Fionnula Flanaganová** (* 10. december 1941, Dublin, Írsko) je írska herečka. V roku 2012 získala ocenenie IFTA, za celoživotné dielo v zábavnom priemysle.

## Detstvo a mladosť
Jej otec bol dôstojník írskej armády a komunista. Jej rodičia nehovorili írsky a v detstve sa Flanaganová naučila aj anglicky, aj írsky. Študovala v Anglicku a vo Švajčiarsku.

## Kariéra
Od roku 1965 sa venovala divadelnému a rozhlasovému herectvu. Účinkovala tiež na Broadwayi. V roku 1975 si zahrala po boku Elizabeth Montgomery a Glorie Stuart vo filme *The Legend of Lizzie Borden*.

V roku 2001 sa objavila v dráme *Tí druhí*, po boku Nicole Kidman. Za svoj herecký výkon vo filme získala ocenenie Saturn Award. V roku 2005 si zahrala vo filme *Transamerika*.

V roku 2005 sa objavila v televíznom seriáli *Zjavenia* po boku Nataschy McElhone a Billyho Pullmana. Pripojila sa aj k hereckému obsadeniu televízneho seriálu *Bratstvo* v roku 2007 a v rovnakom roku hosťovala v ďalšom televíznom seriáli *[[Nezvestní]]*.

## Súkromný život
Flanaganová bola vydatá od roku 1972 za psychiatra Garretta O’Connora. Ich manželstvo bolo bezdetné. O’Connor zomrel v septembri 2015. Spoločne s jej manželom boli známi tým, že vo svojom dome v Hollywood Hills často organizovali večierky pre ľudí z írskej komunity.

## Iné projekty

## Zdroj

Kategória:Írske televízne herečky
Kategória:Írske filmové herečky
Kategória:Írske divadelné herečky
Kategória:Držitelia ceny Emmy
Kategória:Osobnosti z Dublinu
Turistická značkovaná trasa číslo 0840

**Turistická značkovaná trasa číslo 0840** je červená trasa, ktorá spája po hrebeni Javorského Beskydu a následne Jablunkovského medzihoria mesto Čadca a hranicu s Poľskom v obci Skalité. Jej dĺžka je 14 km. 

## Priebeh trasy
Trasa začína pri obchodnom centre v meste Čadca (nástup sem je možný po zelenej trase od železničnej stanice), pokračuje smerom na východ, podchádza diaľnicu a stúpa na hrebeň Javorského Beskydu nad Horelicou. Nad osadou *Bryndzárovci* sa stáča viac na severovýchod a pokračuje po hrebeni cez Horelickú Kykulu až na vrchol Javorského, kde odbočuje  chodník do centra Oščadnice. Za vrcholom sa stáča na sever ponad oščadnickú osadu *Rovne* a smeruje k Lieskovej, kde sa stáča na severozápad, stretáva  chodník z Čierneho do Oščadnice a spoločne s ním pokračuje na rázcestie *Tri kopce*. Odtiaľ zostupuje smerom na sever až severovýchod do údolia Čierňanky k železničnej stanici v obci Skalité. 

Po prechode centrom obce trasa stúpa do Jablunkovského medzihoria ponad tunel Poľana na hrebeň pohoria. Cez vrch *Grúň* smeruje k vrchu Kykula, ktorej vrchol obchádza južne, stáča sa na juhovýchod a pozdĺž štátnej hranice s Poľskom zostupuje do sedla Príslop v priestore bývalého hraničného priechodu Skalité-Myto. Po prechode ponad D3 sa stáča na juh, prechádza cez posledný nevýrazný vrch, z ktorého zostupuje do cieľa trasy pri železničnej zastávke Serafínov vo Zwardoňskom sedle. Tu nadväzuje krátky  chodník smerom na štátnu hranicu, ktorý spája oblasť so sieťou poľských turistických trás.

## Referencie

## Externé odkazy
* Trasa na turistickej mape

0840
Kategória:Kysucké Beskydy
Kategória:Jablunkovské medzihorie
HOMO a LUMO

**HOMO** a **LUMO** sú druhy molekulových orbitálov. HOMO je skratka pre *highest occupied molecular orbital*, teda najvyšší obsadený molekulový orbitál, a LUMO je skratka pre *lowest unoccupied molecular orbital*, teda najnižší neobsadený molekulový orbitál.

## HOMO–LUMO medzera
Energetický rozdiel medzi HOMO a LUMO sa nazýva HOMO–LUMO medzera. Tieto orbitály sa niekedy nazývajú i hraničné orbitály, napríklad v teórii hraničných molekulárnych orbitálov. Energetický rozdiel medzi týmito orbitálmi sa dá použiť na predpoveď sily a stability komplexov prechodných kovov ako i na určenie farieb, ktoré tieto komplexy majú v roztoku.

## Polovodiče
HOMO je pre organické polovodiče približne tým, čím je valenčný pás pre anorganické polovodiče a kvantové body. Rovnaká analógia platí pre LUMO a vodivostný pás. 

## Organokovová chémia
V chémii organokovov je možné použiť rozmer lalokov LUMO na určenie miesta, kde sa budú viazať pí ligandy.

## SOMO
SOMO je skratka pre *singly occupied molecular orbital*, teda molekulový orbitál s jedným elektrónom, napríklad HOMO orbitál radikálu.

## Najbližšie orbitály - NHOMO a SLUMO
Ak existujú, tak molekulové orbitály hneď pod HOMO a hneď nad LUMO takisto hrajú úlohu v teórii hraničných orbitálov. Tieto orbitály sa označujú ako NHOMO, teda  *next-to-highest occupied molecular orbital* - druhý najvyšší obsadený molekulový orbitál, a SLUMO, *second lowest unoccupied molecular orbital* - druhý najnišží neobsadený molekulový orbitál. Tieto orbitály sa niekedy označujú i ako HOMO-1 a LUMO+1.

## Poznámky

## Referencie

## Pozri aj
* Diels–Alderova reakcia
* Elektrónová konfigurácia
* Ligand
* Organický polovodič

## Zdroj

Kategória:Kvantová chémia
Skús sa do mňa zahryznúť

***Skús sa do mňa zahryznúť (No 8)*** je siedmy štúdiový a celkovo ôsmy album slovenskej rockovej skupiny Metalinda. Album v roku 1998 vydalo hudobné vydavateľstvo Meta Music. Pri nahrávaní tohto albumu bubeníka Jána Lapoša nahradil Ľubomír Lichý (hrával aj v kapelách Dereš, Hematit...).

## Zoznam skladieb

## Zostava
; Metalinda
* Pavel Drapák - spev, vokály
* Peter Sámel - gitara, vokály
* Fero Gašparík - basová gitara
* Ľubo Lichý - bicie
; Hostia
* Vladimír Škrabala - klávesové nástroje
* Ján Varga, Dušan Horecký - vokály
; Produkcia
* Peter Sámel - nahrávanie, mixovanie
* Q-BG s.r.o., Ing Jozef Dalžuffo, Ján Červenka - mastering
* Peter Šimčisko, Erik Kolárik - fotografie
* Alexander Klinko - dizajn

## Referencie

Kategória:Hudobné albumy z 1998
Kategória:Albumy skupiny Metalinda
Zlatý pohár CONCACAF 2005

**Zlatý pohár CONCACAF 2005** bol 8. ročníkom Zlatého poháru CONCACAF a 18. ročníkom kontinentálnych majstrovstiev. Turnaj sa hral v USA v dňoch od 6. do 24. júla 2005. Obhajcom titulu bolo .

Na turnaji sa predstavili aj tímy mimo konfederácie CONCACAF, konkrétne  zo zóny CONMEBOL a  z Konfederácie afrického futbalu.

Víťazom turnaja sa stali , vo finále porazili Panamu po penaltovom rozstrele.

## Kvalifikované tímy
Turnaja sa zúčastnilo 12 tímov.

## Štadióny

## Skupinová fáza

### Skupina A

### Skupina B

### Skupina C

### Tabuľka tretích tímov

## Play-off

### Štvrťfinále

### Semifinále

### Finále

## Zdroj

Kategória:Zlatý pohár CONCACAF
Kategória:Futbal v 2005
Kategória:Futbal v USA
Songs for While I’m Away (1974)

***Songs for While I’m Away*** je prvý zväzok zbierky básní Phila Lynotta z roku 1974. Hudobník túto knihu venoval svojmu otcovi Cecilovi Parrisovi.

Básnická zbierka *Songs for While I’m Away* vyšla v počte 1000 kópií, z toho 200 v čiernej pozlátenej pevnej väzbe z teľacej kože a 800 ako paperback. Na 31 stranách sa nachádza predslov Petra Fallona, 6 ilustrácii od Tima Bootha a Jima Fitzpatricka a texty k 20 piesňam.

## Zdroje
* Kniha ''Songs for While I'm Away'' na worldcat.org
* Kniha ''Songs for While I'm Away'' na worthpoint.com 
* Kniha ''Songs for While I'm Away'' na quinto-bookshop.co.uk 
* Kniha ''Songs for While I'm Away'' na liveauctioneers.com 
* Books about Thin Lizzy na thinlizzyguide.com 

Kategória:Básnické zbierky
Kategória:Thin Lizzy
Élisabeth Borneová

**Élisabeth Borneová** (; * 18. apríl 1961, Paríž) je francúzska stavebná inžinierka, manažérka a ľavicová politička, od mája 2022 do januára 2024 premiérka Francúzska.

V rokoch 20172019 bola ministerkou dopravy, 20192020 ministerkou životného prostredia a 20202022 ministerkou práce. Po demisii Jeana Castexa ju prezident Emanuel Macron 16. mája 2022 vymenoval za premiérku. Stala sa tak druhou ženou v histórii Francúzska na poste premiéra a prvou po viac ako 30 rokoch.

V minulosti mala blízko k socialistickej strane (Parti socialiste, skr. PS), avšak bez formálneho členstva. Od roku 2017 je členkou vládnej strany Renesancia (LREM, predtým La République En Marche), a od 2020 súbežne aj členkou mikrostrany Territoires de progrès (TdP).

8. januára 2024 po menej než dvoch rokoch odstúpila z funkcie, nahradil ju Gabriel Attal.

## Referencie

## Pozri aj
* Zoznam predsedov vlád Francúzska

## Iné projekty

Kategória:Francúzske političky
Kategória:Predsedovia vlády Francúzska
Kategória:Premiérky
Kategória:Absolventi École Polytechnique
Kategória:Osobnosti z Paríža
Leštidlo na topánky

náhľad|Otvorené čierne leštidlo značky Kiwi
**Leštidlo** (alebo **krém**) **na topánky** (alebo **obuv**) je zvyčajne vosková pasta alebo krém, ktorá sa používa na kožené topánky, aby žiarili, boli vodotesné, obnovili svoj vzhľad a ďalej tiež k tomu, aby sa predĺžila ich životnosť.

Rôzne substancie boli používané ako krém na topánky po stovky rokov, začínalo sa prirodzenými substanciami, takými ako je vosk a loj. Moderné lesky a krémy boli predstavené na začiatku 20. storočia, niektoré produkty ako Kiwi (1906) sa používajú dodnes.

Dnes sa leštidlo na topánky zvyčajne vyrába zo zmesi syntetických hmôt, vrátane nafty, terpentínu, farieb a gumy. Pri ich výrobe sú využívané moderné chemické inžinierske procesy. Leštidlo na topánky môže byť aj jedovaté.

## Náhrada
Ako náhrada leštidla na topánky sa v minulosti využívala aj Indulona, čo je pôvodne ochranný krém na ľudskú pokožku.

## Zdroj

## Externé odkazy
* Správná péče o vaši obuv  – magazin.svetbot.cz

Kategória:Obuv
Kategória:Čistiace prostriedky
Delta väzba

**Delta väzba** (**δ väzba**) označuje kovalentnú chemickú väzbu, v ktore sa prekrývajú štyri laloky jedného atómového orbitálu so štyrmi lalokmi iného atómového orbitálu. Tento prekryv vedie k tvorbe väzbového molekulárneho orbitálu, ktorý má dve uzlové roviny, ktoré obsahujú medzijadrovú os a prechádzajú oboma atómami.

Grécke písmeno δ, ktoré sa používa na označenie tejto väzby, odkazuje na d orbitály, pretože orbitálová symetria delta väzby je pri pohľade cez väzbovú os rovnaká ako zvyčajná symetria (štvorlalokových) d orbitálov. Tento druh väzby bol pozorovaný u atómov, ktoré majú obsadené d orbitály s dostatočne nízkou energiou na to, aby sa účastnili kovalentnej väzby, ako je to napríklad u organokovových zlúčenín prechodných kovov. Niektoré zlúčeniny rénia, molybdénu a chrómu majú štvoritú väzbu, ktorá sa skladá z jednej sigma väzby, dvoch pí väzieb a jednej delta väzby.

Orbitálová symetria δ väzbového orbitálu sa líši od pí protiväzbového orbitálu, ktorý má jednu uzlovú rovinu, v ktorej sa nachádza medzijadrová os a druhú uzlovú rovinu kolmú na túto os medzi atómami. U δ väzby prechádzajú obe roviny medzijadrovou osou.

Zápis „δ“ prvýkrát použil Robert Mulliken v roku 1931. Prvá zlúčenina, u ktorej bola pozorovaná δ väzba, bol oktachlórodirenitan draselný. V roku 1965 F. A. Cotton poznamenal, že delta väzba je prítomná v Re-Re štvoritej väzby v anióne [Re2Cl8]2−. Ďalšm zaujímavým príkladom delta väzby je trikarbonyl cyklobutadiénželeza, kde je delta väzba medzi d orbitálom železa a štyrmi p orbitálmi prítomnej molekuly cyklobutadiénu.

## Referencie

## Pozri aj
* Štvoritá väzba

## Zdroj

Kategória:Chemická väzba
Tamron

náhľad|Tamron s dlhoohniskovým zoomom
[náhľad|Násada Tamron pre [Makrofotografia|makrofotografiu]]
**Tamron Co., Ltd** () je japonská spoločnosť, ktorá vyrába:

* fotografické objektívy a šošovky (pre analógové a digitálne fotoaparáty);
* fotografické objektívy a šošovky pre videokamery;
* optické komponenty a priemyselnú úžitkovú optiku;
* fotopríslušenstvo;
* fotoaparáty *Bronica*

Sony vlastní 11,08 % akcií spoločnosti.

## Produkty
### Fotografické objektívy
* vymeniteľné objektívy pre 35 mm zrkadlovky (jednoobjektívy)
* pevné, širokouhlé, teleobjektívy a makro objektívy
* pankratické objektívy, tzv. zoomy, telekonvertory
* stredoformátové fotoaparáty značky *Bronica* a výmenné objektívy pre tieto fotoaparáty (výroba bola ukončená v roku 2005)
* doplnkové vybavenie a príslušenstvo k fotoaparátom a pod.

### Optické komponenty
* objektívy pre videokamery
* objektívy pre digitálne fotoaparáty
* fotografické objektívy pre mobilné telefóny
* komponenty a časti digitálnych fotoaparátov a fotoaparátov

### Úžitková optika
* objektívy pre CCTV kamery používané na monitorovanie objektov alebo javov
* uzavretý televízny okruh
* spracovanie obrazu
* projekčné šošovky, optické komponenty a diely, optické zariadenia atď.

## Referencie

## Iné projekty

## Zdroj

Kategória:Podniky v Japonsku
Kategória:Fotografické objektívy
Národné futbalové mužstvo Holandských Antíl

**Národné futbalové mužstvo Holandských Antíl** reprezentovalo Holandské Antily na medzinárodných futbalových súťažiach. Holandské Antily sa skladali z dvojice štátov a súčasných národných tímov Bonaire, Curaçao. Do roku 1986 bola súčasťou Holandských Antíl aj . Národný tím existoval do roku 2011. Holandské Antily sa nikdy nekvalifikovali na MS. Štyrikrát sa predstavili na Majstrovstvách CONCACAF z ktorých majú dve bronzové úspechy.

## Majstrovstvá sveta

## Zlatý pohár CONCACAF

## Zdroj

Holandské Antily
Curaçajské národné futbalové mužstvo (1921 – 1958)

**Národný futbalový tím Teritória Curaçao** bol bývalý oficiálny tím Curaçaa na medzinárodných futbalových akciách. Územie Curaçao sa 15. decembra 1954 pripojilo k Holandským Antilám futbalový tím ale pôsobil ešte do roku 1958.

## Majstrovstvá sveta

## Zdroj

Curaçao
Kategória:Futbal na Curaçae
Futbal
Zavesení v prievane

***Zavesení v prievane*** je ôsmy štúdiový album slovenskej rockovej skupiny Metalinda. Album v roku 2000 vydalo hudobné vydavateľstvo Meta Music.

## Zoznam skladieb

## Zostava
; Metalinda
* Pavel Drapák - spev, vokály
* Peter Sámel - gitara, vokály
* Fero Gašparík - basová gitara
* Ľubo Lichý - bicie
; Hostia
* Vladimír Škrabala - klávesové nástroje
* Maroš Greňo - klávesové nástroje
* Marián Varhaník - klávesové nástroje
* Dušan Horecký - vokály
* Pavol Harazin - vokály
; Produkcia
* Peter Sámel - nahrávanie, mixovanie
* Q-BG s.r.o., Ing Jozef Dalžuffo, Ján Červenka - mastering
* Alexander Klinko - dizajn, fotografie

## Referencie

Kategória:Hudobné albumy z 2000
Kategória:Albumy skupiny Metalinda
Biela skala (vrch vo Veľkej Fatre)

**Biela skala** () je vrch vo Veľkej Fatre. Leží nad obcou Necpaly, približne  východne od Turčianskych Teplíc.

## Poloha
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Martin a zasahuje na katastrálne územie obce Blatnica a Necpaly. Najbližšími sídlami sú východne ležiace Liptovské Revúce, juhovýchodne ležiace Motyčky a Staré Hory, západným smerom sa nachádzajú Necpaly a Blatnica. Vrch patrí do Národného parku Veľká Fatra.

## Opis
Biela skala leží v bočnom hrebeni, ktorý vybieha z masívu Suchého vrchu () severozápadným smerom na Koziu skalu (). Juhozápadné svahy klesajú do Vrátnej doliny, severné vymedzuje Necpalská dolina a dolina Revúcky mlyn. Severným smerom susedí Prierastlé () a Borišov (), východne leží Ploská (), Chyžky () a Suchý vrch, južne Ostredok () a Kráľova skala () a západne Skalná () a Lubená (). Masív patrí do povodia rieky Váh, resp. jeho čiastkového povodia rieky Turiec; severné svahy hrebeňa odvodňuje Necpalský potok, vodu z južných odvádza Vrátňanský potok do Gaderského potoka a rieky Turiec. Na vrchol nevedie značený chodník a jeho časť patrí do prírodnej rezervácie Biela skala. V masíve je jaskyňa.

### Výhľady
Vrcholovú časť pokrýva nesúvislý, miestami riedky les, ktorý umožňuje obmedzený rozhľad. Z vhodných lokalít bez vyššej vegetácie je možné pozorovať okolité veľkofatranské vrcholy, pri priaznivých podmienkach tiež Nízke Tatry, Malú Fatru a Strážovské vrchy.

## Prístup
Na vrchol nevedie značený chodník, preto prístup je možný lesným chodníkom po hrebeni.

* po  červeno značenej magistrále:
** od juhu z Krížnej cez Ostredok
** od severu z rázc. pri Chate pod Borišovom cez Ploskú 
* po  žltej turistickej značke:
** od západu z Blatnice Dedošovou dolinou cez Ostredok
** z rázc. Balcierovo v Necpalskej doline (prípoj na )
* po  modrej značke z Necpál

## Referencie

## Pozri aj
* Hôľna Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Blatnica
Kategória:Necpaly (okres Martin)
Patrik Hrehorčák

**Patrik Hrehorčák** (* 18. marec 1999, Poprad) je slovenský hokejový útočník. Reprezentoval národné mužstvo Slovenska vo všetkých mládežníckych kategóriách, za  debutoval v roku 2021. Hokej má v rodine bohatú históriu, keďže jeho otec aj brat sú hokejisti.

## Klubový hokej
Hrehorčák je odchovancom popradského a třineckého hokeja. V sezónach 2017/18 a 2018/19 pôsobil v zámorí, v týme QMJHL Rouyn-Noranda Huskies. V sezónach 2020/21 a 2021/22 získal titul s HC Oceláři Třinec.

## Referencie


## Externé odkazy
*

## Zdroj

Kategória:Slovenskí hokejisti
Kategória:Slovenskí hokejoví útočníci
Kategória:Hráči HC Třinec
Kategória:Osobnosti z Popradu
Kaliňák (priezvisko)

**Kaliňák** je slovenské priezvisko, ktoré je najčastejšie rozšírené na východnom Slovensku v Medzilaborciach (okres Medzilaborce), meste Svidník (okres Svidník) a Prešove (okres Prešov) a v súčasnosti aj Bratislave. Nositelia majú rusínsky pôvod.

## Známi nositelia
* Robert Kaliňák – slovenský politik
* Michal Kaliňák – slovenský politológ, hovorca Združenia miest a obcí Slovenska
* Erik Kaliňák – slovenský politik

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
Ostré brdo

**Ostré brdo** () je vrch vo Veľkej Fatre. Leží nad obcou Liptovské Revúce, približne  východne od Turčianskych Teplíc.

## Poloha
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Ružomberok a na katastrálnom území obce Liptovské Revúce. Najbližším sídlom sú východne ležiace Liptovské Revúce, juhovýchodne ležia Motyčky a Staré Hory. Vrch patrí do Národného parku Veľká Fatra.

## Opis
Ostré brdo je súčasťou bočnej rázsochy, ktorá vybieha z Ostredka () východným smerom. Na severe ju vymedzuje Zelená dolina, južne sa tiahne Suchá dolina. Severným smerom sa nachádzajú Chyžky () a Ploská (), východným Brnovské (), Čierna hora () a Šturec (), južným Veterný vrch () a Repište () a západným Frčkov (), Ostredok a Suchý vrch (). Masív patrí do povodia rieky Váh a jej čiastkového povodia Revúcej; tá odvodňuje južné svahy hrebeňa, vodu zo severnej časti odvádza Lopušná. Na vrchol nevedie značený turistický chodník.

### Výhľady
Vrcholová časť je pokrytá nesúvislým, riedkym lesom s horskými lúkami, umožňujúcimi obmedzený rozhľad. Z vhodných lokalít je možné pozorovať okolité veľkofatranské vrcholy, pri priaznivých podmienkach vidieť tiež Nízke Tatry, Veporské vrchy, Poľanu, Javorie, ojedinele aj Vysoké Tatry.

## Prístup
Na vrchol nevedie značený chodník, no údoliami na severe i juhu vedú chodníky na hlavný hrebeň.

* po  žltej turistickej značke severným úpätím z Liptovských Revúc na Chyžky
* po  zelenej turistickej značke južným úpätím z Liptovských Revúc do Rybovského sedla pod Krížnou (pripojenie na  červeno značenú magistrálu)

## Referencie

## Pozri aj
* Hôľna Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Liptovské Revúce
Oceánsky pohár národov 1996

**Oceánsky pohár národov 1996** bol tretím ročníkom Oceánskeho poháru národov. Finálový turnaj v ktorom hrali štyri tímy nemal hostiteľa a hral sa na dvojzápasy v semifinále a finále. Turnaj sa pretiahol od 10. novembra 1995 až do 1. novembra 1996.

Víťazom turnaja sa stala , ktorá zdolala vo finále  v súčte oboch zápasov 11:0.

## Kvalifikované tímy

## Finálový turnaj

### Semifinále

Austrália vyhrala v súčte oboch zápasov 3:0

Tahiti vyhrali v súčte oboch zápasov 3:1

### Finále

Austrália vyhrala turnaj v súčte oboch zápasov zo skóre 11:0

## Zdroj

Kategória:Oceánsky pohár národov
Kategória:Futbal v 1996
Štefan Klein

Prof. **Štefan Klein** (* 6. október 1959, Nitra) je slovenský priemyselný dizajnér, konštruktér a vysokoškolský pedagóg. Je autorom dizajnu viacerých realizovaných aj vizionárskych dopravných prostriedkov, vrátane lietajúceho automobilu AeroMobil.

## Životopis

### Vzdelanie
V rokoch 19781983 študoval na Strojníckej fakulte STU, v rokoch 19851990 priemyselný dizajn na VŠVU v Bratislave a v rokoch 19921993 absolvoval postgraduálne štúdium na École régionale des beaux-arts v Saint-Étienne.

### AeroMobil
V roku 2010 založil spolu s Jurajom Vaculíkom firmu AeroMobil s.r.o. V rokoch 20102017 pôsobil v tejto firme ako spoluzakladateľ. Na projekte lietajúceho auta Aeromobil pracuje od štúdia na VŠVU (prvý variant bol témou jeho diplomovej práce). Svetový záujem odborných kruhov vzbudil tento unikátny projekt hybridného dopravného prostriedku vo verzii AeroMobil 3.0 po tom, čo ho predstavil na prestížnych podujatiach SAE Aerotech v Montreale v roku 2013 a Pioneers Festival vo Viedni roku 2014.

## Ocenenia
* 2014 Krištáľové krídlo v kategórii výtvarné umenie
* 2015 Rad Ľudovíta Štúra II. triedy

## Pozri aj
* Juraj Mitro 
* Milan Bíroš 
* Jozef Kabaň

## Referencie

## Externé odkazy
* Štefan Klein na webe spoločnosti KleinVision
* Štefan Klein v internetovom vydaní Encyclopaedia Beliana
* Štefan Klein  na webe Slovenského centra dizajnu
* Štefan Klein  – informácie o inauguračnom konaní na webe VŠVU

Kategória:Slovenskí dizajnéri
Kategória:Slovenskí konštruktéri
Kategória:Slovenskí leteckí konštruktéri
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Držitelia Krištáľového krídla
Kategória:Držitelia Radu Ľudovíta Štúra II. triedy
Kategória:Vyučujúci na Vysokej škole výtvarných umení v Bratislave
Kategória:Absolventi Strojníckej fakulty Slovenskej technickej univerzity v Bratislave
Kategória:Absolventi Vysokej školy výtvarných umení v Bratislave
Kategória:Osobnosti z Nitry
Fetisov Arena

**Fetisov Arena** () je športovo-koncertný komplex vo Vladivostoku, v Rusku. Hráva tu hokejový klub Admiral Vladivostok, ktorý hráva ruskú KHL. Kapacita tejto arény je 5 500 miest na sedenie a maximálna 7 000 divákov. Je využívaná hlavne ako hokejový komplex.  Postavená bola v roku 2013. Pozostáva z hlavnej a tréningovej haly. V otváracom zápase v roku 2013 zdolal miestny Admiral Vladivostok - CSKA Moskva 4:2. Aréna nesie názov po Vjačeslavovi Fetisovovi, jednému z najslávnejších hokejistov všetkých čias. V aréne koncertovali známi umelci, napríklad Skillet, alebo  Manowar.

## Referencie

## Externé odkazy
* Oficiálna stránka 

## Zdroj

Kategória:Hokejové štadióny v Rusku
Kategória:Hokejové štadióny KHL
Kategória:Vladivostok
Kategória:Architektúra z 2013
Fí väzba

**Fí väzba** (**φ väzba**) je druh kovalentnej chemickej väzby, v ktorej sa šesť lalokov jedného atómového orbitálu prekrýva so šiestimi lalokmi iného atómového orbitálu. To vedie k tvorbe väzbového molekulového orbitálu s troma uzlovými rovinami, v ktorých sa zároveň nachádza medzijadrová os, ktorá prechádza cez jadrá oboch atómov.

Grécke písmeno φ, ktorým sa táto väzba označuje, odpovedá f orbitálom, keďže symetria φ väzby je pri pohľade na medzijadrovú os rovnaká ako symetria zvyčajných (šesťlalokových) f orbitálov 

V roku 2005 bola popísaná molekula, U2 s väzbou U−U, ktorá by mohla mať fí väzbu. Neskoršie štúdie, ktoré zahrnuli i spin-orbitálnu interakciu, však ukázali, že táto molekula má väzbu len štvrtého rádu (a teda fí väzbu neobsahuje). Prítomnosť fí väzby bola predpovedaná i u iných zlúčenín, hlavne u metalocénov s aktinoidmi. Boli publikované experimentálne dáta ukazujúce prítomnosť fí väzby medzi atómom tória a cyklooktatetraénom v molekule torocénu doplnené i o výpočtovú analýzu.

## Referencie

## Zdroj

Kategória:Chemická väzba
Roman Gennadievič Iľjin

**Roman Gennadievič Iľjin** (; * 2. júl 1970, Moskva, ZSSR) je bývalý ruský hokejový útočník.

S hokejom začínal vo veku 9 rokov v drese moskovského Dinama. Za hlavný tím debutoval v sezóne 1990/91. V rokoch 1993, 1995 a 1996 sa stal s klubom majstrom Ruska a v sezóne 1996/97 kapitánom mužstva.

V roku 1997 prestúpil do klubu HC Slovan Bratislava. Vo svojej prvej sezóne získal so Slovanom majstrovský titul. V nasledujúcej sezóne bol najproduktívnejším hráčom extraligy a so Slovanom vyhral základnú časť a dostal sa do finále, kde však podľahol HC Košice. V sezóne 1999/00 získal svoj druhý majstrovský titul na Slovensku. Spolu na Slovensku odohral 159 zápasov v ktorých získal 166 kanadských bodov a je považovaný za jedného z najlepších zahraničných hráčov na Slovensku.

Po úspechoch na Slovensku sa vrátil do Ruska, kde hrával najvyššiu súťaž za CHK Lokomotiv (Jaroslavľ) a CHK Viťaz. Po skončení aktívnej kariéry sa stal súčasťou tímu „legiend hokeja“.

## Referencie


## Externé odkazy
* 

Kategória:Ruskí hokejisti
Kategória:Ruskí hokejoví útočníci
Kategória:Hokejisti Dinama Moskva
Kategória:Hráči HC Slovan Bratislava
Kategória:Hráči Lokomotiv Jaroslavľ
Kategória:Hráči Viťaz Čechov
Kategória:Osobnosti z Moskvy
Park Jozefa Miloslava Hurbana

**Park Jozefa Miloslava Hurbana** je park v Bratislave, v mestskej časti Rača. Nachádza sa medzi ulicami Púchovská a Detvianska.

## Blízke ulice
* Púchovská
* Detvianska

## Dopravné spojenie

## Referencie

## Externé odkazy
* Park Jozefa Miloslava Hurbana na mape Bratislavy

Kategória:Parky a záhrady v Bratislave
Stredná odborná škola informačných technológií (Bratislava, Hlinícka 1)

**Stredná odborná škola informačných technológií Hlinícka 1** je stredná škola v Bratislave pôsobiaca aj ako centrum odborného vzdelávania a prípravy pre elektrotechniku a informačné technológie.

Štúdium je 4-ročné, ukončené maturitou. Škola poskytuje vzdelanie v troch študijných odboroch:

* 2682 K - mechanik počítačových sietí
* 2697 K - mechanik elektrotechnik (silnoprúdová technika)
* 3778 K - technik informačných a telekomunikačných technológií

Škola v priebehu štúdia žiakom umožňuje získať certifikát akadémie CISCO CCNA a po úspešnom zložení maturitnej skúšky aj osvedčenie §21 - elektrotechnická spôsobilosť. Absolvent na základe maturitného vysvedčenia štandardne získava aj výučný list.

Škola je členom Asociácie spoločností IT priemyslu, Zväzu elektrotechnického priemyslu SR a Slovenskej obchodnej a priemyselnej komory. Úzko spolupracuje a zabezpečuje praktické vyučovanie pre študijné odbory mechanik počítačových sietí a mechanik elektrotechnik aj v systéme duálneho vzdelávania so spoločnosťami Dell Technologies a Západoslovenská distribučná.

V roku 2020 prešla budova SOŠ IT rekonštrukciou interiéru a exteriéru, ako aj kompletnou modernizáciou odborných učební a nákupom nového vybavenia pre odborné vyučovanie. Súčasťou komplexu je aj školský internát.

## Referencie

Kategória:Stredné školy v Bratislave
Kategória:Stredné odborné školy na Slovensku
Štrochy

**Štrochy** () je vrch vo Veľkej Fatre. Leží nad obcou Blatnica, približne  východne od Turčianskych Teplíc.

## Poloha
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Martin a na katastrálnom území obce Blatnica. Najbližšími sídlami sú východne ležiace Liptovské Revúce, juhovýchodne ležiace Motyčky a Staré Hory, severozápadným smerom sa nachádzajú Necpaly a Blatnica. Vrch patrí do Národného parku Veľká Fatra.

## Opis
Štrochy leží v krátkej rázsoche, ktorá vybieha z masívu Ostredka () západným smerom. Severné svahy hrebeňa klesajú do Vrátnej doliny, juhozápadné vymedzuje Dedošová dolina a južné dolina Dolné Veterné. Severným smerom susedí Biela skala () a Láclavovská (), východne leží Suchý vrch () a Ostredok (), južne Krížna () a Kráľova skala () a západne Skalná () a Lubená (). Masív patrí do povodia rieky Váh, resp. jeho čiastkového povodia rieky Turiec, kde vodu odvádzajú prítoky Gaderského potoka. Na vrchol nevedie značený chodník, no blízkym sedlom vedie chodník na Ostredok. V západnej časti masívu je priepasť.

### Výhľady
Vrcholovú časť pokrýva súvislý, miestami riedky les, ktorý umožňuje veľmi obmedzený rozhľad. Z vhodných lokalít bez vyššej vegetácie je možné pozorovať okolité veľkofatranské vrcholy, pri priaznivých podmienkach tiež Malú Fatru, Strážovské vrchy a Veľký Choč.

## Prístup
Na vrchol nevedie značený chodník, preto prístup je možný chodníkom po hrebeni zo sedla za Štrochmi.

* po  zelenej značke:
** z rázc. Drobkov v Dedošovej doline
** z hlavného hrebeňa z vrcholu Ostredku (Veľkofatranská magistrála)
* po  červeno značenej magistrále cez Ostredok:
** od juhu z Krížnej cez Frčkov
** od severu z rázc. pri Chate pod Borišovom cez Ploskú a Chyžky
* po  žltej turistickej značke z Blatnice Dedošovou dolinou

## Referencie

## Pozri aj
* Hôľna Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Blatnica
Fiona Shaw

**Fiona Mary Wilsonová** CBE (; * 10. júl 1958, County Cork, Írsko), známa ako **Fiona Shaw**, je írska herečka. Stvárnila úlohu Petunie Dursley vo filmovej sérii Harry Potter (20012010).

## Detstvo a mladosť
Je dcérou fyzičky a očného chirurga. Navštevovala strednú školu na Scoil Mhuire v Corku a získala titul z filozofie na University College Cork.

## Kariéra
Navštevovala Kráľovskú akadémiu dramatických umení (RADA) v Londýne. Veľký ohlas získala v divadelnej inscenácii *The Rivals* od Brinsleyho Sheridana. Venovala sa divadelnej práci a neskôr aj filmovej. V roku 1996 sa objavila vo filme *Jana Eyrová*, po boku Anny Paquin, Geraldine Chaplin a Charlotte Gainsbourg.

V rokoch 2001 až 2010 sa objavila v piatich dieloch filmovej série Harry Potter, kde stvárnila Harryho tetu Petuniu Dursley. V roku 2006 mala vedľajšiu, no kľúčovú úlohu vo filmovej dráme *Čierna Dahlia*.

V roku 2011 sa pripojila k hereckému obsadeniu televízneho seriálu *[[True Blood: Pravá krv]]*, kde sa objavila vo štvrtej sérii seriálu. Od roku 2018 je súčasťou televízneho seriálu *Killing Eve*, kde hrá po boku Sandry Oh a Jodie Comer. V rovnakom roku účinkovala aj v televíznom seriáli *Mrs. Wilson*, po boku herečky Ruth Wilson. 

## Súkromný život
V minulosti mala síce niekoľko vzťahov s mužmi, ale v súčasnosti sa hlási k lesbickej orientácii. V rokoch 2002 až 2005 bola jej partnerkou Saffron Burrows, od roku 2018 je jej manželkou srílanská ekonómka Sonali Deraniyagala.

## Iné projekty

## Zdroj

Kategória:Írske televízne herečky
Kategória:Írske filmové herečky
Kategória:Írske divadelné herečky
Kategória:Rozprávači audiokníh
Kategória:Írske LGBT osobnosti
Kategória:Držitelia Drama Desk
Kategória:Držitelia ceny BAFTA
Kategória:Držitelia ceny Laurenca Oliviera
Stredná odborná škola informačných technológií

**Stredná odborná škola informačných technológií** môže byť:

* Stredná odborná škola informačných technológií (Banská Bystrica, Tajovského 30)
* Stredná odborná škola informačných technológií (Bratislava, Hlinícka 1)
Biológia (album)

***Biológia*** je desiaty štúdiový album slovenskej rockovej skupiny Metalinda. Album v roku 2005 vydalo hudobné vydavateľstvo Meta Music. Album *Biológia* vyšiel na dvoch nosičoch nosičoch: jeden CD album bol zostavený z nových nahrávok, druhý na DVD bol kompiláciou videonahrávok skladieb kapely Metalinda.

## Zoznam skladieb

; Video Metalinda (Video Hity) List I
# „Maj May“ - (Peter Sámel/ Peter Sámel)
# „Všetci spolu bez prachov“ - (Juraj Žák/ Pavol Drapák)
# „English“ - (Pavol Jursa/ Peter Sámel)
# „Na plný plyn a na plnú lásku“ - (Peter Uličný, Peter Sámel/ Pavol Drapák, Peter Sámel)
# „V Nebi...“ - (Peter Sámel)
# „Mária“ - (Juraj Žák/ Peter Sámel)
# „Sila je v nás“ - (Peter Sámel/ Peter Sámel)
; Video Metalinda (Video Hity) List II
# „V nebi sa už nemusíme stretnúť“ - (Peter Sámel/ Peter Sámel)
# „Manitou“ - (R. Lauko/ Peter Sámel)
# „Angie“ - (Pavol Jursa/ Peter Sámel)
# „Zavrite nás“ - (Peter Sámel/ František Gašparík)
# „Slnko svieti nám“ - (Peter Sámel/ Peter Sámel) 
# „Slnko nevychádzaj“ - (Pavol Jursa/ Peter Sámel)

## Zostava
; Metalinda
* Peter Sámel - gitara, vokály
* Fero Gašparík - basová gitara
* Dušan Horecký - spev, vokály, ústna harmonika
* Peter Kertvel - bicie
; Hostia
* Peťko Sámel - vokály
* Ján Lapoš - programované bicie
* Jana Kozáková - vokály
* Marek Lenický - bicie nástroje
; Produkcia
* Peter Sámel - nahrávanie, mixovanie
* Akra Igor Bakša - dizajn obalu

## Referencie

Kategória:Hudobné albumy z 2005
Kategória:Albumy skupiny Metalinda
Minsk Arena

**Minsk Arena** () je športovo-koncertný komplex v Minsku, hlavnom meste Bieloruska. Hráva tu hokejový klub CHK Dynama-Minsk, ktorý hráva ruskú KHL. S kapacitou 15 086 miest je to najväčší hokejový štadión KHL. Je súčasťou komplexu, ktorý tvorí krasokorčuliarsky štadión s kapacitou 3 000 divákov a velodrom s kapacitou 2 000 divákov. Výstavba bola zahájená v roku 2006, otvorenie prebehlo v roku 2010.

## Externé odkazy
* Oficiálna stránka  

## Zdroj

Kategória:Hokejové štadióny v Bielorusku
Kategória:Hokejové štadióny KHL
Kategória:Stavby v Minsku
Kategória:Šport v Minsku
Kategória:Dinamo Minsk (hokejový klub)
Kategória:Architektúra z 2010
Emil Barč

**Emil Barč** (* 15. máj 1924, Trnava† 19. december 2004, Trnava) bol slovenský fotograf, pôsobiaci v Trnave, priekopník farebnej fotografie. Jeho meno sa stalo v 60. rokoch minulého storočia slávnym s súvislosti s kauzou „falošných filmárov“ v Čachticiach.

## Život a tvorba
O fotografovanie sa začal zaujímať ako desaťročný, kedy dostal svoj prvý fotoaparát. Absolvoval odbornú školu a vyučil sa v ateliéri trnavského fotografa Milana Petroviča, ktorý predtým pôsobil v Paríži a u trenčianskej fotografky Marie Holoubkovej. Pôsobil na Pedagogickej fakulte Trnavskej univerzity. Na konte mal mnoho úspešných výstav, špeciálne sa venoval farebnej fotografii v dobe, keď boli polychromatické postupy veľmi náročné na realizáciu.

### Falošní filmári v Čachticiach
V máji roku 1961 Emil Barč spolu s komplicom Ladislavom Fabianičom (toho času obaja zamestnanci ŠGÚDŠ) presvedčili s použitím prázdnych kamier a falošných filmárskych preukazov občanov obce Čachtice, že u nich idú natáčať film o Alžbete Bátoriovej. Nakoľko viacerým sľúbili veľké honoráre a účinkovanie v zahraničnej produkcii, v priebehu niekoľkých týždňov im občania obce poskytovali ubytovanie a stravu zadarmo. Na podvod sa prišlo náhodou, keď sa 14. júna o filmovaní dopočul režisér Štefan Uher, ktorý bol práve v Novom Meste nad Váhom a išiel sa do Čachtíc pozrieť. Obaja boli následne odsúdení za trestný čin podvodu, výtržníctva a rozkrádania majetku v socialistickom vlastníctve. Emil Barč dostal okrem toho obvinenie za trestný čin ohrozenia mravnosti (podľa niektorých výpovedí počas „konkurzov“ opakovane fotil ženy z obce nahé) a Ladislav Fabianič falšovanie a pozmeňovanie úradnej listiny (v súvislosti s falšovaním filmárskych preukazov).

Udalosť sa stala v Československu legendárnou, Čachtice si vďaka nej vyslúžili posmešnú prezývku *Filmárovce*. Dostala sa do knihy Ladislava Mňačka *Súdruh  Münchhausen*, bol o nej natočený film *Filmárovce, alebo Čachtice 1961* režisérky Kristíny Klimekovej.

## Referencie

Kategória:Slovenskí fotografi
Kategória:Osobnosti z Trnavy
Slovenská vesmírna kancelária

**Slovenská vesmírna kancelária** () bola zriadená dňa 1. januára 2021 na Ministerstve školstva, vedy, výskumu a športu Slovenskej republiky (MŠVVaŠ SR) uznesením vlády SR č. 635/2020 zo 7. októbra 2020, v úzkom napojení na prístupový proces členstva Slovenska v ESA. Slovenská vesmírna kancelária pozostáva z dvoch zložiek:
* MŠVVaŠ SR zastrešuje medzirezortnú koordináciu a medzinárodnú spoluprácu (ESA, EÚ, OSN). Pre uvedený účel zriadilo medzirezortnú komisiu s poradným orgánom, *Komisiu pre kozmické aktivity v SR*.
* SARIO v pôsobnosti Ministerstva hospodárstva zastrešuje implementačnú časť agendy — najmä rozvoj vesmírneho ekosystému a lokálnych či medzinárodných partnerstiev. Riaditeľom implementačnej (priemyselnej) vetvy Slovenskej vesmírnej kancelárie od roku 2021 je Michal Brichta.

Slovenská vesmírna kancelária sa stala v júni 2021 členom Eurisy, neziskového združenia so sídlom v Paríži, ktoré združuje vesmírne agentúry, výskumné inštitúcie a ​​podniky.

## Kontaktná adresa
:SARIO 
:Mlynské nivy 44/B
:82109 Bratislava
:Slovakia

**email:* 

## Pozri aj
*Ministerstvo školstva, vedy, výskumu a športu Slovenskej republiky
*Slovenská agentúra pre rozvoj investícií a obchodu (SARIO)

Mimovládne organizácie zameriavané na tvorbu vesmírnych politík:
*Slovenská organizácia pre vesmírne aktivity (SOSA)
*Slovenská spoločnosť pre vesmírnu politiku (SSPA)

## Referencie

## Externé odkazy
* Oficiálny web
* Slovenský kozmický portál

Kategória:Kozmické agentúry
Kategória:Kozmonautika na Slovensku
Kategória:Organizácie založené v 2021
Varechovský potok

**Varechovský potok** môže byť:

* prítok Oľky, pozri Varechovský potok (prítok Oľky)
* prítok Kysuce, pozri Varechovský potok (prítok Kysuce)
Hold On

**Hold On** môže byť:

*pieseň:
**Hold On (pieseň Good Charlotte)
**Hold On (pieseň Justina Biebera)
Tri červené vlajky

**Tri červené vlajky** (čín. 三面红旗 – pchin-jin: *Sānmiàn hóngqí*) bol ideologický slogan na konci 50. rokov, ktorý vyzýval čínsky ľud k vybudovaniu socialistického štátu. Slogan pozostával z Generálnej línie pre socialistickú výstavbu, Veľkého skoku vpred a ľudových komún.

Po 5 ročnom pláne pokračovala Čínska ľudová republika vo svojej socialistickej výstavbe zavedením „Hnutia troch červených vlajok“. Všeobecná línia nariadila čínskemu ľudu, aby: „išiel naplno, mieril vysoko a vybudoval socializmus s väčšími, rýchlejšími, lepšími a hospodárnejšími výsledkami.“ Do konca roku 1958 boli takmer všetci čínski roľníci zoorganizovaní do tzv. komún (v každej bolo v priemere 5 000 domácností). Všetok majetok, ktorý bol v súkromnom vlastníctve bol buď zhabaný pre obce alebo pridelený jednotlivým komúnam. Ľudia nemali povolené variť si vlastné jedlo a namiesto toho jedli v spoločných jedálňach.

Veľký skok vpred, ktorý sa začal v roku 1958, bol plán na rýchlu modernizáciu vtedajšej Číny s využitím obrovských čínskych pracovných zdrojov v poľnohospodárskych a priemyselných projektoch. Skok namiesto toho však viedol k hospodárskej deštrukcii a desiatkam miliónov úmrtí, ktoré boli spôsobené hladomorom. Začiatkom roku 1962 bol plán z väčšej časti zastavený. Začiatkom 60. rokov sa členstvo v komúnach postupne obmedzovalo, pričom bolo opäť povolené určité súkromné ​​vlastníctvo majetku a tiež podnikanie. Komúny pokračovali, až pokým neboli začiatkom 80. rokov 20. storočia za vlády Tenga Siao-pchinga zrušené.

## Referencie

## Zdroj

Kategória:Dejiny Číny
Kategória:Maoizmus
Kategória:Komunizmus v Číne
Danzig

**Danzig** môže byť:

* nemecký názov mesta Gdansk
* americká heavy metalová skupina, pozri Danzig (skupina)
* album hudobnej skupiny Danzig, pozri Danzig (album)
Harry Macourek

**Harry Macourek**, rodným menom **Karel Macourek** (* 11. apríl 1923, Banská Hodruša† 13. január 1992, Praha) bol český dirigent, hudobný dramaturg, zbormajster a hudobný skladateľ slovenského pôvodu.

## Život a dielo
Pôvodným povolaním bol dirigent, pretože dirigovanie vyštudoval začiatkom 50. rokov na pražskej Akadémii múzických umení. Komponovanie študoval iba súkromne nad rámec základného štúdia. Išlo o veľmi všestranného hudobníka, ktorý sa počas svojho života venoval rôznym hudobným žánrom a štýlom, vrátane populárnej hudby, cez jazz až po hudbu scénickú, filmovú i vážnu.

Kultovou sa stala jeho znelka k slovenskému televiznemu seriálu pre deti, Spadla z oblakov.

## Literatúra
* Jindřich Černý: *Osudy českého divadla po druhé světové válce – Divadlo a společnost [[1945]][[1955]]*, Academia, Praha, 2007, str. 34, 225, 227, 396, 
* Československý hudební slovník osob a institucí II. (A–L), 1965, Státní hudební vydavatelství, Praha, s. 19

## Externé odkazy

* Zoznam diel v Souborném katalogu ČR, ktorých autorom alebo témou je Harry Macourek
* 
* 
* 
* 

Kategória:Českí hudobní skladatelia
Kategória:Slovenskí hudobní skladatelia
Kategória:Českí dirigenti
Kategória:Českí hudobní pedagógovia
Kategória:Absolventi Akadémie múzických umení v Prahe
Kategória:Osobnosti z Hodruše-Hámrov
Haľamova kopa

**Haľamova kopa** () je vrch vo Veľkej Fatre. Leží nad obcou Blatnica, približne  východne od Turčianskych Teplíc.

## Poloha
Nachádza sa v strednej časti Veľkej Fatry, v geomorfologickom podcelku Bralná Fatra. Leží v Žilinskom kraji, v okrese Martin a na katastrálnom území obce Blatnica. Najbližšími sídlami sú severozápadne ležiaca Blatnica, západne obec Mošovce a Turčianske Teplice. Vrch patrí do Národného parku Veľká Fatra.

## Opis
Haľamova kopa leží v mohutnom bočnom hrebeni, ktorý vedie z masívu Krížnej () západným smerom cez Smrekov () na Ostrú (). Severným smerom sa nachádza vrch Chládkové úplazy () a Kozia skala (), západným Drienok (), južným Veľký Rakytov () a Krásny kopec () a východným smerom Smrekov, Ostredok () a Skalná (). Masív patrí do povodia rieky Turiec; východné svahy odvodňuje Selenec do Gaderského potoka, západné Blatnický potok. Na vrchol nevedie značený chodník, no blízkym sedlom vedie chodník na Smrekov. Severovýchodná časť patrí do Národnej prírodnej rezervácie Padva, juhozápadné do NPR Veľká Skalná a západné do NPR Tlstá. 

### Výhľady
Vrcholovú časť pokrýva súvislý, miestami riedky les, ktorý umožňuje veľmi obmedzený rozhľad. Z vhodných lokalít bez vyššej vegetácie je možné pozorovať okolité veľkofatranské vrcholy, pri priaznivých podmienkach tiež Malú Fatru, Strážovské vrchy, Vtáčnik, Javorie a Veľký Choč.

## Prístup
Na vrchol nevedie značený chodník, preto prístup je možný chodníkom po hrebeni zo  zelenej značky, vedúcej z Blatnice na Smrekov. Územie Haľamovej kopy je celé súčasťou národných prírodných rezervácií, preto pohyb turistov je tu nežiadúci.

* po  zelenej značke blízkym sedlom Priezory:
** od západu z Blatnice Blatnickou dolinou
** od východu z rázc. Kráľova studňa cez Sedlo pod Smrekovom

## Referencie

## Pozri aj
* Bralná Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Blatnica
Majstrovstvá Ázie vo futbale 1988

**Majstrovstvá Ázie vo futbale 1988** bol deviatym ročníkom Majstrovstiev Ázie vo futbale, medzinárodného futbalového turnaja pre národné tímy pod hlavičkou Ázijskej futbalovej konfederácie (AFC). Turnaj hostil Katar a hral sa od 2. do 18. decembra 1988.

Víťazom turnaja sa stala , ktorá vo finále zdolala Južnú Kóreu.

## Kvalifikované tímy
Na turnaj sa kvalifikovalo 10 tímov. Pre  a  išlo o debut na turnaji.

## Skupinová fáza

### Skupina A

### Skupina B

## Play-off

### Semifinále

### Zápas o tretie miesto

### Finále

## Externé odkazy
* RSSSF – Asian Nations Cup 1988

## Zdroj

Kategória:Majstrovstvá Ázie vo futbale
Kategória:Futbal v Katare
Kategória:Futbal v 1988
Moja hviezda žije

***Moja hviezda žije (No 16)*** je dvanásty štúdiový album slovenskej rockovej skupiny Metalinda. Album v roku 2019 vydalo hudobné vydavateľstvo Meta Music. 

Svojim počtom skladieb (20) je tento hudobný nosič porovnateľný so štandardnými dvojalbumami. K prvej jeho skladbe, „Láska zvíťazí“, bol ešte v roku  2018 nahraný videoklip. Bonusmi albumu sú štyri hymny: slovenská, česká, hymna Turčianskych Teplíc a hymna, ktorú kapela Metalinda nahrala pre slovenských fanúšikov motocyklovej značky Harley Davidson.

## Zoznam skladieb

## Zostava
; Metalinda
* Peter Sámel - gitara, vokály, basová gitara, programované bicie (1-20)
* Andy (Samuel) Hudák - spev, vokály (1-3, 5-7, 9, 11-13, 15, 17, 19, 20)
* Peter KKollár - bicie (1, 13)
* Fero Gašparík - basová gitara (1)
; Hostia
* Svetlana Valeri - viola, husle, spev (2-5, 14, 16, 18)
* Peter Frkal - violončelo (3)
* Dominka Húšťavová - spev (14)
* Romana Miniková - spev (4)
* Stanislav Šebesta - basová gitara (16)
* Bahulová Adriana, Dominika - vokály (8)
* Adriana Habrdová, Ado Habrda, Martin Olšiak - spev (18)
* Daniela Sámelová - vokály (10)
* Štefan Karniš - vokály (17)
; Produkcia
* Peter Sámel - hudba a text (1-19) nahrávanie, mixovanie
* Rado, Ján Červenka, Mikuláš Ricotti - technici nahrávania
* Peter Sámel ml. - fotografie

## Referencie

Kategória:Hudobné albumy z 2019
Kategória:Albumy skupiny Metalinda